钦定古今图书集成/明伦汇编/闺媛典/第186卷 > 申所见妻李氏〈媳姚氏附〉
## 钦定古今图书集成/明伦汇编/闺媛典/第186卷 > 申所见妻李氏〈媳姚氏附〉

按《山西通志》：李氏，太学生申所见妻。在家事继母，归
申事继姑，咸以孝称。夫亡，年二十三，二子宏才、宏道
俱幼冲，氏夜纺绩，伴子读书，凡二十年。宏道早没，妇
姚氏年十七，亦矢志如姑。李叹曰：“夫夭子丧，吾家德
薄所致也。”乃尽出其馀资，以给宗族乡党之不能婚
娶埋葬者。后宏才中己酉乡科，万历间，事闻，旌表。